**LĒMUMS**

LIEPĀJĀ

|  |  |  |
| --- | --- | --- |
| 2020.gada 17.septembrī |  Nr.477/13(prot. Nr.13, 15.§) | Nr.233  |

Par zemesgabala Turaidas ielā 10A, blakus

nekustamajiem īpašumiem Turaidas 10

un 12, daļas iznomāšanu

Lai daļēji tiktu atrisināta daudzdzīvokļu māju iedzīvotāju sadzīves atkritumu dalītās savākšanas punkta ierīkošanas problēma, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, izskatot SIA "Namu serviss APSE" 2020.gada 6.augusta vēstuli Nr.371/Ai "Par zemes nomu Turaidas ielā, Liepājā", Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 24.augusta priekšlikumu (sēdes protokols Nr.9) un Liepājas pilsētas domes pastāvīgās Pilsētas attīstības komitejas 2020.gada 10.septembra lēmumu (sēdes protokols Nr.9), LIEPĀJAS PILSĒTAS DOME

N O L E M J :

1. Iznomāt SIA "Namu serviss APSE" (reģistrācijas Nr.42103033900; juridiskā adrese: Peldu iela 41-2, Liepāja), kā dzīvojamo māju Turaidas ielā 10 un Turaidas ielā 12 pārvaldniekam (apsaimniekotājam), uz 5 (pieciem) gadiem zemesgabala Turaidas ielā 10A (kadastra Nr.1700 002 0583), Liepājā, blakus nekustamajiem īpašumiem Turaidas ielā 10 un Turaidas ielā 12, daļu 36,00 kv.m platībā (pielikumā) atkritumu novietnes ierīkošanai māju Turaidas ielā 10 un Turaidas ielā 12 iedzīvotājiem.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1.punktā minētā zemesgabala Turaidas ielā 10A (kadastra Nr.1700 002 0583), blakus nekustamajiem īpašumiem Turaidas ielā 10 un Turaidas ielā 12, daļas iznomāšanu, iekļaujot tajā šādus nosacījumus:

2.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks apņemas iesniegt Liepājas pilsētas pašvaldības iestādē "Liepājas pilsētas būvvalde" atbilstošu projekta dokumentāciju un viena gada laikā no līguma noslēgšanas dienas ierīkot atkritumu novietnes;

2.7. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 "PAR TERITORIJAS KOPŠANU UN BŪVJU UZTURĒŠANU" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1.punktā minētajai zemesgabala daļai kadastra vērtēšanas vajadzībām noteikt lietošanas mērķi - trīs, četru un piecu stāvu daudzdzīvokļu māju apbūve (kods 07 02).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA "Namu serviss APSE" vainas dēļ līgums par lēmuma 1.punktā minētā zemesgabala Turaidas ielā 10A, blakus nekustamajiem īpašumiem Turaidas ielā 10 un Turaidas ielā 12, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |